Sally Rowley

Sara Jane «Sally» Rowley (født 20. oktober 1931 i Trenton i New Jersey i USA, død 14. mai 2020 i Tucson i Arizona) var en amerikansk smykkemaker og borgerrettsaktivist.

Liv og virke
Hun ble født i delstaten New Jersey og tok utdannelse ved Stephens College i delstaten Missouri. På Stephens lærte hun seg å fly småfly. Hun arbeidet deretter som flyvertinne for American Airlines.

Hun var sekretær i New York tidlig på 1960-tallet da hun ble med i Freedom Riders, som reiste som passasjerer på interstate-busser inn i de rasesegregerte Sørstatene, for å utfordre at man der ikke håndhevet den amerikanske høyesteretts kjennelse at segregert offentlig busstransport var grunnlovsstridig. Dette førte til at hun ble arrestert av politiet i Jackson County i 1961.

Etter et fengselsopphold i Mississippi State Penitentiary (Parchman) vendte hun tilbake til New York, og slo seg sammen med kunstneren Felix Pasilis. De giftet seg ikke, men holdt sammen til hans død i 2018.

I mai 2020 døde hun av covid-19 som rammet det pleiehjemmet hun bodde på i Tucson i Arizona.

Referanser

Aktivister fra USA
Personer fra Trenton
Personer fra Columbia i Missouri
Dødsfall relatert til covid-19 i USA